А 


Diaranson 16 Februari 2022 Email: IslaOnline@gobierno.aw Tel: 528-4952 


INVERSION Y 
OPORTUNIDAD 


ш. Diaranson 16 Ғебгиагі 2022 


АМА D] 
INVERSION Y 

PROME MINISTER EVELYN WEVER-CROES 


Asunto General, innovacion, Organisacion Gubernamental 
Infrastructura y Planificacion Teritorial 


Prome Minister Evelyn Wever-Croes a ricibi Secretario di 
Estado Alexandra van Huffelen na Bestuurskantoor diaranson 
mainta. Durante e prome encuentro aki a trata entre otro e 
relacion en general y e desaroyo positivo di nos pais. A trata 
tambe е recorte di 12.6% di salario y Prome Minister a subraya 
e importancia pa brinda perspectiva na empleadonan di sector 
publico y semi-publico cu lo stop e recorte. 


Prome Minister a expresa cu, aunke tawata un bishita pa 
Secretario di Estado conoce e banda aki di Reino, temanan 
hopi importante a wordo trata durante e prome encuentro aki. 
Siguiente reunion ta cu tur Ministernan di Conseho di Minister 
di Aruba. 


Diaranson 16 di februari mainta, Secretario di Estado 
Alexandra van Huffelen a yega Bestuurskantoor pa reuni cu 
Prome Minister Evelyn Wever-Croes y despues cu Conseho di 
Minister. Tin hopi anticipacion pa e prome encuentro entre nos 
Prome Minister y Secretario di Estado. Un bon Relacion den 
Reino ta importante pa e recuperacion di Aruba. 


Secretario di Estado van Huffelen ta haciendo bishita na 
paisnan di Reino den e parti di Caribe. Prome cu Aruba, van 
Huffelen a bishita Corsou y Boneiro. Despues e lo sigui pa Sint 
Maarten, Saba y Sint Eustasius. E intencion di su bishita ta pa 
e cera conoci cu e islanan y e gobernantenan pa asina conoce 
otro y establece un relacion tambe pa sigui traha hunto den e 
proximo periodo nos dilanti. 

Prome Minister Evelyn Wever-Croes: 


ENTRANTE DIAHUEBS 17 DI FEBRUARI, TUR 
MEDIDA TA KEDA CANCELA 


Diaranson durante un conferencia di prensa di Gobierno di 
Aruba pa informa di e cambio di maneho di Covid-19, Prome 
Minister Evelyn Wever-Croes a anuncia cu Aruba ta bay habri 
bek. Prome Minister a cuminsa bayendo bek na 13 di Maart 
2020 momento cu Covid a drenta nos pais. Pa ta exacto, 705 
dia pasa, cu pa nos pueblo completo, tabata dianan hopi pisa. 


Tabata dianan, Prome Minister a expresa, yena cu inseguridad 
pasobra nos di nos tabata sa kico ta bay pasa, dianan yena cu 
dolor cu nos sernan keri cu a bira malo y cu a fayece. Tambe 
tabata dianan hopi dificil pa nos hobennan cu no tabata por 
expresa, ni sali y ni bay scol manera normal. Pa esnan cu 
tabata traha den sectornan cu mester a cera manera e sector 
hotelero y cultura. 


“Mi ta kere cu nos tur ta concuri cu e periodo aki a causa hopi 
daño y el a dividi hopi den nos comunidad. Pero awor nos ta 
bay drenta un otro fase, nos no ta bsia cu corona no tey mas 
pasobra nos sa cu e lo keda pa un tempo ainda pero mirando e 
cifranan nos por bisa cu nos a siña biba cu ne”, Prome Minister 
a duna di conoce. 


Loke nos a kere cu no ta posibel a demostra di ta posibel esta cu 
e vacuna ta protehe nos miho y cu e variante di Omicron ta mas 
leve y p'esey awor nos por bisa cu nos ta bay pone atencion na 
otro areanan cu 705 dianan mester a wordo restringi. Deporte 
tambe a sufri hopi y e libertad di cada ciudadano cu no por a 
sali diverti, y tampoco por a baila. 


“Awor Aruba ta bay cuminsa habri manera nos a anuncia e exit 
strategy luna pasa caba caminda nos ta habri stap pa sta. Awe 
nos ta dal un stap grandi y e por wordo haci pasobra nos ta 
haciendo hopi bon”, Prome Minsiter a enfatisa. 


Aruba, te cu 15 di februari, 2022, tin 62 caso active. Esaki 
ta hopi bon. E ultimo biaha cu nos tabata tin rond di 62 caso 
activo tabata exactamente 7 luna pasa, dia 16 di juli 2020. 
Durante e ultimo lunanan aki nos a conoce casonan cu a yega 
te na 5 mil pero nunca tabata na e nivel aki. Esaki ta indica cu 
nos ta bayendo hopi bon. 


Un otro indicador importante ta hospital. Durante e ola di 
Omicron Hospital a yega na un maximo pa dia di 55 persona 
cu tabata tin Covid. Awe ta na 13 persona den hospital. Un 
otro parameter cu nos ta para keto na dje ta Cuido Intensivo. 
Durante Omicron e maximo persona den Cuido Intensivo 
tabata 6 y awe e ta na 1. 


“Segun e criterianan cu mi a trece dilanti nos no tin hustificacion 
pa mantene e medidanan cu nos tabata tin. Entrante diahuebs 
17 di februari, tur medida ta keda cancela”, Prome Minister a 


duna di conoce. 


Prome Minister a enfatisa cu e testmento na entrada di Aruba 
si ta keda na vigor. Esey kiermeen cu pa tur hende cu bin di 
exterior, mester haci un test ora nan drenta. Si nan ta vacuna 
completamente, no mester test. Nos residentenan local por 
test na Aruba ora nan drenta y tene cuenta cu e vacunacion 
mester ta completo den adultonan incluyendo e booster. Centro 
di уасипасіоп na Santa Cruz ta cera awe y entrante аме por 
vacuna na DVG of via e unidad mobil cu aworaki ta na Centro 
di Bario Playa Pabou. 


Orario di ciere di tur establecimento ta bay bek na nan permiso. 
Cantidad di hendenan na mesa no ta wordo limita mas, y tur 
otro medida na scol, cas di cuido, comercio ta wordo elimina. 


Pero si, e recomendacion ta keda pa cada ciudadano, pa 
porfabor atene na e esakinan, laba man frecuentemente, tene 
distancia social di 1.5 т. Sigui uza tapaboca si bo ta sinti ta 
necesario. Percura pa bo tin bon ventilacion y pa semper tin 
aire fresco caminda cu bo ta. Tuma bo vacuna of e booster 
shot. Sigui haci uzo di self test y si bo tin sintoma keda paden y 
haci bo test. Tin establecimentonan cu lo keda exigi tapaboca 
y mester cumpli cu ne si bo kier drenta. 

Prome Minister Evelyn Wever-Croes: 


PROME MINISTER A REGALA SECRETARIO DI 
ESTADO VAN HUFFELEN UN SET DI HABON 
DI “HA-BON” 


Durante bishita di Secretario di Estado Alexandra van Huffelen [ 


diamars mainta na Bestuurskantoor, na unda cu a reuni prome 
cu Prome Minister Evelyn Wever-Croes y despues cu tur 


Minister di Conseho di Minister, Prome Minister Evelyn Wever- | 


Croes a regala Secretario di Estado van Huffelen un set di 
habon di “На-Воп”. 


Na entrega di e regalo, Prome Minister a splica cu esaki ta un 
gesto simbolico di ‘social entrepreneurship’. E habonnan aki 
ta wordo traha door di personanan cu un of otro limitacion. E 
forma con ta envolve personanan cu limitacion den comercio, 
ta wordo hopi aprecia pa Prome Minister y ta bunita pa mira cu 
Secretario di Estado van Huffelen tambe ta comparti e aprecio 
aki. 


+ | жн i 


PROME MINISTER TA REGALA SECRETARIO 


DI ESTADO VAN HUFFELEN UN BUNITA 
SJAAL DI DISEÑADOR LOCAL 


Prome Minister Evelyn Wever-Croes a regala Secretario 
di Estado Alexandra van Huffelen un bunita sjaal tambe. E 
sjaal aki ta di diseñador local Gigiola Gomez cu e expresa 
su imaginacion den un bunita diseño di “Biento” den e bunita 
colornan di nos bandera. 


Secretario di Estado van Huffelen a demostra di ta admira y 
aprecia e combinacion colorido Caribense. Cu e sjaal aki e por 
hiba un poco di e “Biento” y colornan di Aruba bek Hulanda 
como un bunita recuerdo. 

Prome Minister Evelyn Wever-Croes: 


PROME MINISTER TA GRADICI HENTER 
PUEBLO DI ARUBA 


SE amor grandi cu nos ta sinti pa nos pais ta pone nos bin hunto 


y haci cosnan grandi” 


КӨШ 
Diaranson, Prome Minsiter Evelyn Wever-Croes a anuncia е 
decision pa elimina e medidanan cu tawata tin den e maneho 
di Covid-19. Tur esaki, Prome Minister a duna di conoce, ta 
den liña cu e exit strategy cu Gobierno di Aruba a cuminsa 
papia di dje luna pasa. 


“Mescos mi a bisa den e ultimo conferencia di prensa, Gobierno 
ta stop di cuida bo cu e medidanan aki. Nos como Gobierno 
ta hala atras pa abo mes cuida bo mes y cuida bo famia 
especialmente esnan vulnerabel di salud. Ta responsabilidad 
di nos tur pa sigui protehe nan”, Prome Minister a enfatisa. 


Tocante e 705 dianan di pandemia, Prome Minister a expresa: 
“Si tin un cos cu e 705 dia di pandemia a siña mi ta cu nunca 
tur hende lo ta contento cu e decisionnan cu nos ta tuma 
pero tambe mi ta realisa cu tin hopi hende preocupa pa e 
paso grandi aki di elimina e medidanan. Honestamente ami 
tambe ta preocupa pero mi sa tambe cu e cifranan cu nos tin 
aworaki y e situacion di covid no ta hustifica medida pero mi 
sa nos ta haciendo lo corecto y mi sa cu nos por confia cu 
nos ciudadanonan lo sa di anda den e periodo nos dilanti cu 
cautela”. 


Aruba ta saliendo di ola number 5. Aruba a conoce 5 ola. E 
prome tabata na Maart 2020 te April 2020 na unda tabata tin 
un maximo di 69 caso. Esaki tabata e prome ola cu henter 
mundo no tabata sa con pa anda cu ne. Despues na Augustus 
2020 na unda a yega na 1630 caso positivo. Na Dec 2020 a 


cuminsa e otro ola cu a dura mas largo cu a yega un peek di 
600 baha un poco y yega bek na 700. Na Juli 2021 a conoce 
e ola di Delta cu a yega na un peek di 1151. Esey tabata esun 
cu a causa nos mas dolor. Na Dec 2021 te awor nos ta mira e 
Omicron си berdad a kibra tur record di yega te na 5387 caso 5 
siman pasa y awe nos ta na 62 caso activo. Berdad Omicron a 
kibra tur record pero e tabata esun tambe cu a pasa mas lihe. 


“Aruba ta saliendo, nos a sali di ola 5. Esaki no kiermeen cu 
nos ta for di problema of peliger pasobra niun pais na mundo 
sa kico ta e siguiente paso cu Covid lo dal. Mi sa nos ta cansa 
y fada di Covid pero e no ta cansa y fada di nos pues nos 
mester keda alerta”, Prome Minister a enfatisa. 


Prome Minsiter a gradici un biaha mas nos frontliners den cuido, 
den mantene orden publico pa e trabou incansabel y di respet 
cu nan a haci den e periodo dificil aki. Tambe Prome Minister 
a gradici e Crisis Team cu tabata tey semper pa conseha 
Gobierno y guia nos den momentonan hopi dificil. Prome 
Minister a gradici comercio pasobra nan a wanta e golpi di mas 
grandi pero toch nan tey y nan ta sigui kere den economia di 
Aruba. Tambe Prome Minister a gradici cada cuidadano cu a 
demostra e 705 dianan aki cu nos ta para pa Aruba. 


“Cu e amor grandi cu nos ta sinti pa nos pais ta pone nos bin 
hunto y haci cosnan grandi. Awor nos ta bay concentra riba 
nos recuepracion, esaki ta e aña di inversion y oportunidad. 
E unico manera cu nos por haci'e ta hunto. Ban һас/е cu un 
actitud positivo pasobra e ora nos ta mira mas oportunidad y 
mas solucion. Pero ban keda alerta, Gobeirno no lo cuida bo 
mas pero bo sa con pa cuida bo mes y bo famia especialmente 
esnan mas vulnerabel di salud. Nos ta urgi tur ciudadano pa 
tene na recomendacionnan cu nos a duna. Mi ta realmente 
hopi contento cu nos a yega e fase aki. Bo ta mira otro paisnan 
tambe ta yegando na e fase aki y bo ta mira cu ta hunto nos 
a logra baha te na 62 y mi tin tur confiansa cu nos sa con pa 
atende cu e retonan cu ta bin den e fase nos dilanti”, Prome 
Minsiter a termina expresando. 


Gabinete Wever - Croes T] 

MINISTER URSELL ARENDS 


Integridad, Naturalesa, Transporte y 
Cuido di Grandinan 


Vice Prome Minister 

Тиг hende па Aruba ta depende grandemente di conexion 
aereo. Avionnan ta baha na Aruba tur dia cu carga comercial, 
nan ta trece turista, of otro productonan cu ta haci bida posibel 
riba nos isla. Tur avion mester cumpli cu reglanan internacional. 
"Arrival" y “departure” ta bon conoci, pero menos conoci ta e 
trabou cu tin tras di cortina cu ta haci cada “departure” y “arrival” 
posibel. Tur esaki danki na e team di Directie Luchtvaart, ANSA 
y di Meteo. 


Diaranson 9 di februari 2022 Minister encarga cu transporte, 
sr. Ursell Arends a reuni cu ehecutivonan maximo di ICAO 
(Organization Internacional di Aviacion Civil) pa confirma 
cu Aruba tin un compromiso pa duna nos teamnan tur loke 
nan mester pa sigui haci posibel “arrivals” y “departures”. 
Meta principal di e reunion aki di Ministro na Mexico tabata 
pa emfatisa en persona e compromiso di Gobierno di Aruba 
na cumpli cu regla y leynan internacional di aviacion. Minister 
Arends а reuni cu sr. Melvin Cintron, Regional Director di ICAO 
y sr. Julio Siu, deputy Regional Director di ICAO. Nos por conta 
ariba cu Minister Arends lo dedica tur recurso disponibel pa 
Aruba por cumpli cu reglanan di ICAO mirando cu aviacion ta 
critico pa nos economia y e calidad di bida cu nos tur ta goza 
di dje na Aruba. 


Ehecutivonan maximo di ICAO a prepara pa Minister Arends un 
presentacion amplio riba diferente tema di aviacion mustrando 
cu lastimamente Aruba no ta un lider regional na e momento 
aki. Entre otro a mustra riba faltanan di Aruba su cumplimento 
cu e normanan di ICAO y espacio pa mehoracion den tur 
esakinan. 


Ningun momento esaki ta debi na falta di nos profesionalnan. 


A He A AA 
А ICAO 
Falta di sosten y compromiso politico na asuntonan di aviacion 
a pone Aruba den un posicion fragil. Minister Arends y ICAO a 
elabora riba paketenan di asistencia tecnico cu ICAO ta ofrece 
pa nos cambia e situacion inacceptable aki y tambe e programa 
di ICAO cu yama “No Country Left Behind”. E programa aki 
ta un proceso cu ta duna paisnan miembro, manera Aruba, e 
oportunidad pa hunto cu ICAO, ta implementa procesonan pa 
mehora cumplimiento cu e normanan di ICAO. Aruba mester 
tuma pasonan pa cumpli cu standardnan mas halto di ICAO. 
Banda di e puntonan unda Aruba tin trabow pa hasi ICAO 
reconoce cu tin puntonan unda Aruba ta sobresali danki na 
esfuerzo nos profesionalnan. 


ГЕР 


Minister Arends y Sr. Cintron a firma un intencion di compromiso 
pa cu e plan di accion cu lo wordo implementa bou di e 
programma “No Country Left Behind”. "Aruba mester bira lider 
den Caribe", Minister Arends a enfatisa na tur alto ehecutivo 
di ICAO cu e gabinete actual si ta reconoce importancia di 
aviacion paAruba y etareconoce e balorindispensable ditrabou 
ehemplar desplega pa nos Arubianonan den Departamento di 
Aviacion Civil (Directie Luchtvaart), kendenan na e ocasion aki 
a wordo representa pa Sr. Edwin Kelly y Sr. Anthony Kirchner. 
Ambos yiunan di terra cu ta goza di gran reputacion den mundo 
internacional di aviacion pa nan capacidad y nivel profesional. 


Durante e ceremonia Ministro a mustra cu Srs. Kelly y Kirchner 
tambe ta conta cu aporte di un grupo di mas Arubianonan 
experto, cu apesar di tanto reto a sa di sigura aviacion civil na 
Aruba ta stabil. No por perde di bista tur e hendenan aki cu ta 
traha den tur anonimadad pa sigura un bon nivel di bida pa nos 
tur na Aruba. 


Ministro Arends ta satisfecho cu e bishita y ta sinti cu serca 
ICAO no por tin duda cu nos Arubianonan ta bai mustra mundo 
henter kico nos hendenan por. Nos lo usa loke nos tin pa 
modernisa y fortifica nos sistema di aviacion, y nos leynan lo 
cumpli cu standard internacional di aviacion, y e compromiso 
pa cumpli cu normanan di ICAO. Na final dia un aeropuerto 
moderno sin avion ta un simpel shopping mall. Aviacion ta 
critico pa nos turismo y economia. Ministro Arends ta manda 
palabra di gradicimento pa tur personal di Directie Luchtvaart, 
Directie Buitenlandse Betrekkingen y ta agradecido pa tur e 
sosten ricibi di Embahada di Reino Hulandes na Mexico. 

XIOMARA MADURO 


Proyecto Ruta Historico Eagle 


OCHENTA AÑA DI SEGUNDA 
GUERA MUNDIAL 


Dia 16 di februari ta exactamente ochenta aña pasa cu Aruba 
a keda envolvi den e Segunda Guera Mundial. Teniendo dos 
refineria riba e isla sigur nos a hunga un rol importante como 
un di e productornan grandi di combustibel pa e aliadonan. Un 
di e areanan cu a hunga un rol importante den esaki tabata e 
area di Eagle. 


Locual hopi persona awendia no sa ta e historia rico cu tin den 
e area aki. No solamente pa e envolvimiento den guera pero 
tambe pa e refineria cu tabata ubica den e area aki y cual a 
duna e bario di Eagle e nomber cu nos ta conoce te awendia. 
Pa Stichting Monumentenfonds Aruba (SMFA) sigur ta hopi 
importante pa trece e historianan aki bek y conscientisa tocante 
e rol importante cu e bario di Eagle a hunga den historia di 
Aruba. Pa cu esaki den cooperacion cu varios organisacionnan 
a yega na e proyecto di Ruta di Luz Historico pa Eagle. 


COOPERACION 


Riba iniciativa di Stichting Cultuurgeneratie di Hulanda, cu a 
acerca SMFA cu e idea pa haci un proyecto hunto cu lo pone 
atencion na e Segunda Guerra Mundial y e tema di libertad, 
SMFA a sugeri como parti di e proyecto aki pa pone atencion 
na e area di Eagle y inclui un ruta di luz crea pa studiantenan 
di Hogeschool Rotterdam na 2018. 

Hunto cu Stichting Cultuurgeneratie, SMFA a busca fondonan 
na Hulanda pa por realisa e proyecto aki cual lo a inclui un ruta 
di luz. SMFA a ricibi di Veteranen Fonds di Hulanda ( Vfonds) 
e grato noticia cu a pone nobentinuebe mil euro disponible pa 
asina por traha riba e plannan pa e proyecto aki y ehecuta un 
parti di esaki. 


PROYECTO 
Despues cu un grupo di studiante a bin Aruba pa nan minor 


na 2018 nan a bin cu e idea pa crea un ruta di luz pa e area di 
Eagle. E ruta aki lo mester duna informacion, ilumina y asina 


resalta e historia di e partinan mas importante di Eagle cu a 
forma parti di e Refineria. E studiantenan a parti esaki den 
seis diferente punto. E oficina principal di e refineria (cual tey 
te awe ainda y ta un monumento proteha), e taratata werf, e 
pier principal y pier secundario, e area caminda e torpedo a 
keda lansa y e compound cual ta e parti di e bario di Eagle cu 
e keda construi specialmente pa e trahadornan di e refineria cu 
tabata bin di exterior y di cual ainda tin casnan original di mas 
cu ochenta aña. 


Actualmente tin un grupo di tres studiante di Hogeschool 
Rotterdam y SUS Ateliers, cu ta finalisando nan stage na 
Monumentenfonds caminda cu nan a haya como tarea pa 
detaya e plannan di e minor y una bes esaki ta finalisa SMFA 
lo sigui cu e siguiente fase cual lo ta evalua cual ta e partinan 
di e plan cu lo por ehecuta a corto plaso. 

E meta principal di e proyecto ta pa duna honor na e historia 
di Eagle y crea un atractivo tanto pa turista como local cu ta 
conta e historia di Eagle. 

Continuacion PROYECTO RUTA HISTORICO EAGLE.... 


DE AREND PETROLEUM COMPANY 


Na 1928 un di dos refineria a keda construi na Aruba pa e 
Royal Dutch Shell. E refineria aki a keda na Aruba te aña 
1953. Mescos cu tabata e caso na Colony cu e refineria di 
Lago e Arend Petroleum Company tabata tin su mes un bario 
cu casnan construi specialmente pa e trahadornan cu tabata 
bin di exterior, su propio hospital y areanan di recreacion pa e 
trahadornan y nan famianan. Banda di esaki a construi piernan 
pa transporte di materialnan y e petroleo pa procesa. 


Durante Segunda Guera Mundial hunto cu e refineria di Lago, 
De Arend Petroleum Company a hunga un rol importante 
produciendo combustibel pa e aliadonan. Pa e motibo aki 
tabata tambe un blanco di atake y nos por wak cu un di e 
torpedonan cu a ser lansa pa ataka Aruba a termina den e 
area di Eagle Beach, lamentablemente costando bida di 
cuater marinier Hulandes. Despues di guera e refineria no a 
dura mucho mas y a cera su portanan na 1953. Mayoria di e 
trahadornan a bay traha na Curaçao. Te cu añanan setenta por 
a mira parti di e piernan como recordatorio di e Refineria na 
Eagle, pero despues cu e a kita esaki lamentablemente no a 
keda hopi mas pa recorda nos awendia e historia di e refineria 


De Arend. Tambe pa nos keda consciente di e libertad cu nos 
ta disfruta te awe. 


Pa e motibo aki SMFA ta considera e proyecto aki di suma 
importancia pa asina por preserva e pasado y historia di Eagle 
pa futuro generacionnan. 

MINISTER DANGUI ODUBER 


Turismo y Salubridad Public 


EXIT STRATEGY TA UN EXITO 


ENTRANTE MAÑAN, 


DIA 17 DI FEBRUARI 


TUR MEDIDA TA CANCELA 


Entrante mañan solamente testmento na entrada di Aruba ta 
keda mescos. Tur residente cu bin di exterior mester haci un 
test ora nan drenta. Si e residente ta vacuna dos biaha y a 
ricibi e booster shot, e ora so no lo mester test. 


Tur medida ta cancela. Orario di ciere ta bay bek segun e 
permiso. Cantidad di hende na mesa tambe no ta limita mas. 

Tambe Minister Dangui Oduber kier a informa cu e centro di 
vacunacion na Santa Cruz (Centro Deportivo Betico Croes) a 
cera awe. Entrante mañan dos caminda por vacuna: na DVG 
mes y den unidad mobil cual actualmente ta na Centro di Bario 


Playa Pabao. Ta keda pidi tur hende pa tuma nan vacuna y 
booster shot. 


Minister Dangui Oduber ta recomenda tur persona cu nos no 
mester lubida cu ta importante pa keda laba man. Tambe lo 
ta bon pa mantene distancia di un meter y mey y si ta sinti 
pa uza tapaboca, por haci esaki libremente. Percura pa bo ta 
semper den aire fresco. Si tin area cera, percura pa ventila 
regularmente. Y si bo tin sintoma di Covid, keda paden y haci 
test pa haña sa kiko bo tin. 


Aruba ta “back to normal”, pero laga nos keda cuida! 


== 4 
Exit strate 
Minister O 


Ban Cuida! 
-Minister Dangui Oduber 

MINISTER GEOFFREY WEVER 
Asunto Economico, Comunicacion y 
Desaroyo Sostenibel 


Mehoracion di e clima impresarial y di inversion na Aruba ta 
un prioridad pa Minister di Asunto Economico, Comunicacion y 
Desaroyo Sostenibel, mr. Geoffrey Wever. E vision di Minister 
Geoffrey Wever ta un clima di inversion dynamico y stimula 
economia. Den transcurso di añanan, implementacion di 
consehonan accionnan treci dilianti door di expertonan local y 
internacional pa mehoracion di e clima empresarial y inversion, 
no a avansa. 


Reformanan economico cu meta di realisa un economia 
dynamico y resiliente ta parti di e Landspakket. Punto E.6 
ta dirigi na mehoracion di clima empresarial y di inversion 
na Aruba. Den e cuadro aki, un investigacion independiente 
a wordo hasi y recomendacionnan a wordo treci dilanti door 
di Economisch Bureau Amsterdam. E diferente rapportnan 
existente y consultanan cu stakeholders a forma e base di e 
investigacion di Economisch Bureau Amsterdam. 


Recientemente, riba 14 februari, Minister Geoffrey Wever a 
tene un presentacion pa Parlamento over e progreso di punto 
E.6 di Landspakket y e trayectoria di implementacion di e 
programa “Reformanan clima empresarial y di inversion Aruba”. 
Siguientemente, riba 15 februari, Minister Wever a anuncia e 
publicacion di e rapport “Ondernemings- еп investeringsklimaat 
Aruba”. E report ta obtenibel riba website www.gobierno.aw. 


Cuater projecto di prioridad ta wordo recomenda cual lo 
nifica un mehoracion substancial pa e clima empresarial y di 
inversion: 


Proyecto 1: Aceleracion y mehoracion di proceso di permiso; 
Proyecto 2: One-stop-shop digital; 

Proyecto 3: Implementacion di Aruba Fair Trade Authority; 
Proyecto 4: Habri cuenta di banco di manera eficiente. 


E proyectonan aki ta e projeyctonan cu a haya prioridad pa 
traha na e precondicionnan necesario pa desaroyo economico. 
Banda di e proyectonan aki, tin otro trayectonan ta cana 
simultaneamente pa stimula diferente sector, market Aruba 
riba panorama internacional, crea incentivanan pa stimula 
economia y mantene e dialogo cu posibel inversionistanan. 
Minister Geoffrey Wever: “E cuater proyectonan aki ta crea 
e condicionnan necesario pa avansa desaroyo economico di 
nos Aruba”. Un vision comparti y colaboracion ta necesario pa 
logra resultadonan concreto. 


ШШ, 

Recientemente, por a tuma nota di un conferencia di prensa di 
parti di sindicatonan TOPA y SEPPA na KIA, kendenan a entrega 
algun punto di preocupacion dirigi na Minister di Husticia y 
Asuntonan Social Sr. Rocco Tjon. Minister Tjon a tuma nota di 
e conferencia di prensa aki, y na mes momento a indica cu e 
no a wordo informa oficialmente cu lo bay tin un conferencia 
di prensa mainta, sinembargo a tuma nota si di nan puntonan 
di preocupacion. Minister Tjon a aclarea cu sindicatonan ta 
un partner strategico hopi importante den e maneho actual di 
su Ministerio, mirando cu na mas di cinco ocasion a reuni cu 
sindicatonan y “dienstgroepen” гіра e situacion di KIA di cual 
diferente punto a wordo treci padilanti. E ultimo reunion tawata 
dia 18 di Januari, caminda a combersa riba diferente puntonan 
entre otro algun di e diesun puntonan cu nan a trece padilanti. 


E Mandatario a parti e puntonan di preocupacion den cuater 
categoria. E prome parti ta indica cu Minsterio di Husticia y 
Asuntonan Social no lo tin atencion pa KIA, y e motibo principal 
pa e ponencia aki segun e sindicatonan ta, cu Minster Tjon no 
а bishita KIA ainda. Pa aclarea e prome parti, Sr. Tjon a pone 
enfasis riba e hecho cu mas di 60 departamento ta cay bou di 
su Ministerio, pues ainda no a haya e oportunidad di bishita tur 
departamento debidamente. No obstante esaki, e Mandatario 
a aclarea tambe cu e ta maneha un “open door policy”. Pa e 
motibo aki, den e carta caminda e ta contesta sindicatonan, a 
splica tambe cu tur personal cu ta traha na KIA, cu a solicita un 
reunion cu su persona durante e cuater lunanan aki, a wordo 
atendi debidamente, di cual den tur transparencia, e tin e lista 
cu tur e nombernan y datos di esakinan. 


Adicionalmente, a toca e parti di reorganisacion, di cual 
tambe a splica durante nan ultimo reunion di dia 18 di 
Januari, cu actualmente ta en espera di e rappport di e 
“bezwaaradviescommissie” pa por continua cu e evaluacion, 
cual ta parti di e procedura di un reorganisacion. Si tur cos ta 
bon, segun indicacion di Departamento di Recurso Humano 
(DRH), pa comienso di Maart e rapport lo keda cla, y lo bolbe 


[| 


ТА DUNA OIDO NA SINDICATONAN Y 
TRAHADONAN DI KIA 


reuni riba e topico aki. 


Siguientemente, a toca e punto cu e Mandatario, durante un 
conferencia di prensa, lo a bisa cu e director di KIA lo ta na cas, 
sinembargo, esaki no ta cuadra cu e realidad, y como tal a data 
bek na e link di e conferencia di prensa, cual ta disponibel riba 
medianan social di Ministerio, pa esnan cu kier scucha esaki 
un bes mas. E organo independiente, cual ta “stelsel bewaken 
en beveiligen” a indica cu e director na e momentonan aki no 
por ta na KIA. Cada menasa ta diferente y e informacion di 
e menasa ta dicidi e tipo di medida cu ta wordo tuma. Pa e 
motibo aki e ta algo cu ta wordo observa continuamente, pues 
na momento cu ricibi conseho for di e organo aki, e Director 
lo bolbe bek KIA. E ultimo punto cu a wordo menciona ta cu 
durante nan ultimo reunion, nan a expresa nan malcontento 
cu e funcionamento di e director, di cual Minster Tjon a indica 
na nan cu e lo hiba un combersacion cu e Director y traha 
palabracionan y lo mantene nan al caso di esaki. 


Por ultimo, Minister Tjon a expresa cu di su banda e ta wak 
bek na un bon cooperacion cu e sindicatonan y ta asegura 
cu esey ta e intencion di su Minsterio mirando padilanti. Na 
mes momento, a aclarea tambe cu un bishita no ta defini e 
atencion cu ta wordo brinda na e departamento, pa accentua 
esaki a pone enfasis riba e hecho cu a aloca 1.5 miyon florin 
adicional pa diferente proyectonan cu ta bay eleva siguridad 
pa e personal di KIA. E secretariado a manda un contesta 
pa sindicatonan riba tur e puntonan aki, y nan a ricibi e carta 
aki, mientrastanto secretariado di Ministerio conhuntamnete 
cu secretariado di e diferente sindicatonan ta planiando e 
siguiente reunion. 


> Aruba mester 


di nos TUR! 

Continuacion ТА DUNA OIDO NA SINDICATONAN Y TRAHADONAN DI KIA. 


Gobierno di Aruba 


| MINISTERIO 
Hustieh 


Aan de vakbonden TOPA & SEPPA 
Dhr. Bernabella en dhr. Marlin 
Aruba 


Oranjestad, 16 februari 2022 Ons kenmerk: DY 52 -A Na. [ra 
Betreft: Antwoord op bezorgdheden van het personeel 
Geachte heren Bernabella en Marlin, 


Hedenochtend hebben de vakbonden TOPA en SEPPA een vergadering georganiscerd met hun 
leden. Zoals bij и bekend hecht ІК месі waarde aan het werk dat de vakbonden verrichten en 
beschouw de vakbonden als een strategische partner in onze beleidsvoornemens. 


Reden waarom ik vanaf mijn aantreden meerdere malen met de vakbonden / dienstgroep 
vergaderd heb over de voortgang van het KIA en met name de reorganisatie. Mijn laatste 
vergadering met de dienstgroep, met vertegenwoordiging van shopstewards van de TOPA en de 

п tevens hun ongenoegen met betrekking tot het functioneren van de directeur 
besproken. De gemaakte afspraak was dat ik een gesprek zou voeren met de directeur en dat 
terugkoppeling plaats zou vinden in ons volgend beraad. Dit gesprek heeft plaatsgevonden en in 
ons volgend overleg zal dit teruggekoppeld worden aan u. 


De 11 punten van bezorgdheid, waarnaar verwezen werd zojuist tijdens een door dhr. Bernabella 
gehouden persconferentie hebben betrekking op a) dat er geen aandacht zou zijn van mijn 
persoon voor het КІЛ b) de reorganisatie с) het feit dat de directeur vanuit Balashi werkzaam is 
en niet thuis zoals ІК aangegeven zou hebben d) het functioneren van de directeur. Met 
betrekking tot de 11 punten waar uw leden over spreken kan ik u als volgt berichten. 


Punt A: er zou geen aandacht zijn van mijn persoon voor het KIA 


De reden waarom ik nog geen kans gekregen heb om het KIA te bezoeken is divers. Overigens 
heb ІК, in de eerste 4 maanden dat ik in functie ben, niet de kans gekregen om alle diensten (60+) 
die onder ons Ministerie ressorteren te bezoeken. De hoofdreden is echter een van agenda- 
technische aard. Desalniettemin kan ik u verzekeren dat alle verzoeken van personeel werkzaam 
bij het KIA om een afspraak met mij te krijgen ingewilligd zijn (indien nodig kan ik u cen 
overzicht van al dez raken doen toekomen). Verder hebben we ook zorg gedragen dat 
afgelopen december ruim 1.5 miljoen florin beschikbaar gesteld is om diverse projecten bij het 
KIA te realiseren, dit om de veiligheid van het personeel te vergroten. Еп zoals u weet heb ik 
meerdere malen met de vakbonden en de dienstgroep vergaderd. 


Gobierno di Aruba 


Punt B: de reorganisatie 


Tijdens onze laatste vergadering, d.d. 18 januari 2022, heb ik u geinformeerd over de voortgang. 
We zijn in afwachting van het rapport van de bezwaaradviescommissie. Naar alle 
waarschijnlijkheid zal dit rapport eind van de maand / begin volgende maand afgerond zijn. Dit 
zal het moment zijn waarop een vervolgoverleg vruchtbaar is over dit onderwerp. 


Punt C: het feit dat de directeur vanuit Balashi werkzaam is en niet thuis zoals ik aangegeven zou 
hebben. 


Ik heb nimmer aangegeven tijdens mijn persconferentie dat de directeur thu 

Volledigheidshalve doe ik u mijn persconferentie toekomen (https://{b. watch/bel8MK ZMRK/). 
Ik heb aangegeven dat vanuit het stelsel bewaken en beveiligen er advies gegeven is, waaruit 
voortvloeit dat de directeur tijdelijk niet bij het KIA kan zijn. Zoals u weet, is elke bedreiging 
anders en is de informatie bepalend voor de maatregelen die getroffen worden. Ik had gehoopt 
dat u mij hierover direct zou hebben benaderd, juist vanwege onze goede relatie. Ik had u dan 
gelijk de correcte informatie kunnen doen toekomen. 


Voor wat het laatste punt betreft “functioneren van de directeur” verwijs ik naar de tweede alinea 
van mijn schrijven, en tijdens ons volgend overleg zal ik u hierover informeren. 


Ik kijk uit naar ons volgend beraad, zodat we gezamenlijk zorg kunnen dragen voor de 
doorontwikkeling van het KIA en haar personeel. Mijn secretariaat zal contact opnemen met het 
uwe om op zeer kort termijn ons volgend beraad in te plannen. 


Ik vertrouw erop dat deze brief с.с.а. verduidelijkt en ben te allen tijde bereid om extra 
toelichting te geven. 


Hoogachtend, 


Rocco 
Minister van Justitie en Sociale Zaken 


ISLA C) ONLINE A 


NISTER ENDY CROES 


Diaranson 16 Februari 2022 


MINISTER ENDY CROES HUNTO CU PROME 
MINISTER DI ARUBA A RICICBI BISHITA DI 
KIWANIS CLUB OF SAN NICOLAS 


- Croes y Parlamentario sr. Alvin Molina nos а ricibi bishita 
di presidente di Kiwanis Club of San Nicolas sra. Endrah 
Richardson-Gumbs y vice- presidente sra. Joanette Vrutaal. 
Durante e encuentro ameno sra. Richardson - Gumbs duna 
nos splicacion amplio di e proyectonan cu Kiwanis Club of San 
Nicolas ta haci na bienestar di e muchanan di San Nicolas. 
Como tambe di e logronan cu e club a obtene durante nan 
dos aña di existencia. Kiwanis Club of San Nicolas ta un 
organisacion di boluntario y ta conta cu bintinuebe miembro 
activo den e districto di San Nicolas. 


Durante e reunion a presenta e ultimo proyecto cu e club a lansa 
esta ‘Smile Drive’. E proyecto ta encera cu cada persona cu 
cumpra un tumbler, ta contribui pa un mucha di menos recurso 
por bishita dentista pa haya su saneringsbrief pa despues e 
por drenta den sistema di AZV. Tambe nos a ricibi invitacion pa 
asisti e ‘Charter /Installation Event’ di club di servicio di hoben 
pa hoben ‘Builders Club Filomena College’ cu lo ta bou guia di 
Kiwanis Club of San Nicolas. E ta un proyecto pa hobennan 
di Filomena College MAVO unda lo siña е һобеппап entre 
otro; liderazgo, e importancia di traha den ekipo y duna bek 
comunidad. 


Eik 


Den nomber di Gobierno di Aruba nos ta gradici Kiwanis Club 
of San Nicolas pe bunita trabou cu nan ta haci pe muchanan 
di Aruba specialmente pe districto di San Nicolas y bisindario. 

Departamento di Salud Publico: 


UPDATE 16 DI FEBRUARI 2022 


Segun resumen di awe 17 persona a recupera y un total di 13 
caso nobo 

bo di COVID-19 a keda registra di cual 4 ta no-residente. 
E cifranan aki ta representa un ‘Positivity rate’ bou di nos 
residentenan di 12%. E cantidad di casonan activo di COVID-19 


semanal di 20 caso pa dia y un averahe di ‘Positivity rate’ 
semanal di 25% pa dia. 


Actualmente na Aruba tin 14 persona interna cu of debi na 
COVID di cual den ICU tin 1 persona y riba piso general tin 13. 


pa awe ta 58 y cantidad di fayecidonan relaciona cu COVID-19 
ta 198. Datos ta ilustra casonan nobo di COVID cu un averahe 


Na Colombia tin actualmente 6 persona den ICU y ninguno (0) 
riba piso general. 


16/2/2022 RESIDENTE NO-RESIDENTE 

Casonan Nobo 


Recupera 


Positivo 


Hospitalisa 


HABITONAN PA KEDA 


VACUNA 

Кеда activo ta bon pa bo salud! 


Actividad fisico regular ta beneficia curpa y mente. Por reduci pre- 
sion halto y e riesgo di malesanan cardiaco, ta preveni hersen- 
bloeding y ta yuda combati obesidad, entre otro. Tambe ta desa- 
roya e forsa di e weso y musculonan; y ta aumenta e ekilibrio, e 
flexibilidad y e condicion fisico. Den e tempo di pandemia aki, ta 
hopi importante pa keda activo, pa asina mantene mente y curpa 
saludabel. Pa combati COVID-19 bo mester mantene bo salud y 
vacuna, ya cu ta comproba cu e vacuna tin un efectividad halto pa 
proteha bo y evita transmision. Ban uza tur e hermentnan cu nos 
tin pa caba cu e virus aki na nos isla! 


аф 
% Ami SI 
» 


a 
Mantene 1.5M 
minimo di distancia 


Laba man 
frecuentemente 


Uza tapa boca 
paden di tur luga 

INVERTI DEN BO MES, 


TA E MIHO INVERSION CU BO POR HACI. 
E TIN POCO RISICO Y 


TA GARANTISA RESULTADO GRANDI. 


Si 


